CELEX: 32009R0070
Language: sk
Date: 2009-01-23 00:00:00
Title: Nariadenie Komisie (ES) č. 70/2009 z  23. januára 2009 , ktorým sa mení a dopĺňa nariadenie (ES) č. 1126/2008, ktorým sa prijímajú určité medzinárodné účtovné štandardy v súlade s nariadením Európskeho parlamentu a Rady (ES) č. 1606/2002, pokiaľ ide o vylepšenia medzinárodných štandardov finančného výkazníctva (IFRS) (Text s významom pre EHP)

24.1.2009   
            
            
               SK
            
            
               Úradný vestník Európskej únie
            
            
               L 21/16
            
         
      NARIADENIE KOMISIE (ES) č. 70/2009
   z 23. januára 2009,
   ktorým sa mení a dopĺňa nariadenie (ES) č. 1126/2008, ktorým sa prijímajú určité medzinárodné účtovné štandardy v súlade s nariadením Európskeho parlamentu a Rady (ES) č. 1606/2002, pokiaľ ide o vylepšenia medzinárodných štandardov finančného výkazníctva (IFRS)
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 1606/2002 z 19. júla 2002 o uplatňovaní medzinárodných účtovných štandardov (1), a najmä na jeho článok 3 ods. 1,
   keďže:
   
               (1)
            
            
               Nariadením Komisie (ES) č. 1126/2008 (2) sa prijali určité medzinárodné štandardy a interpretácie, ktoré existovali k 15. októbru 2008.
            
         
               (2)
            
            
               V rámci svojho každoročného procesu vylepšovania, ktorý sa zameriava na zefektívnenie a objasnenie medzinárodných účtovných štandardov, Rada pre medzinárodné účtovné štandardy (IASB) uverejnila v máji 2008 Vylepšenia medzinárodných štandardov finančného výkazníctva, ďalej len „Vylepšenia“. Tieto Vylepšenia obsahujú 35 zmien a doplnení existujúcich medzinárodných účtovných štandardov rozdelených na dve časti, pričom časť I obsahuje zmeny a doplnenia, ktorých výsledkom sú zmeny v účtovníctve zamerané na prezentáciu, vykazovanie alebo oceňovanie, a časť II sa týka zmien v terminológii alebo zmien a doplnení redakčnej povahy.
            
         
               (3)
            
            
               Konzultácie so skupinou odborných znalcov (TEG) Európskej poradnej skupiny pre finančné výkazníctvo (EFRAG) potvrdzujú, že Vylepšenia spĺňajú technické kritériá na prijatie ustanovené v článku 3 ods. 2 nariadenia (ES) č. 1606/2002. V súlade s rozhodnutím Komisie 2006/505/ES zo 14. júla 2006 o zriadení poradnej skupiny pre posudzovanie noriem na účely poskytovania poradenstva Komisii týkajúceho sa objektívnosti a neutrality stanovísk Európskej poradnej skupiny pre finančné výkazníctvo (EFRAG) (3) poradná skupina pre posudzovanie noriem posúdila stanovisko EFRAG-u ku schváleniu a informovala Európsku komisiu, že toto stanovisko je vyvážené a objektívne.
            
         
               (4)
            
            
               Nariadenie (ES) č. 1126/2008 by sa preto malo zodpovedajúcim spôsobom zmeniť a doplniť.
            
         
               (5)
            
            
               Opatrenia ustanovené v tomto nariadení sú v súlade so stanoviskom Regulačného výboru pre účtovníctvo,
            
         PRIJALA TOTO NARIADENIE:
   Článok 1
   Príloha k nariadeniu (ES) č. 1126/2008 sa mení a dopĺňa takto:
   
               1.
            
            
               Medzinárodný štandard finančného výkazníctva (IFRS) 5 sa mení a dopĺňa tak, ako sa ustanovuje v prílohe k tomuto nariadeniu;
            
         
               2.
            
            
               Medzinárodný účtovný štandard (IAS) 1, IAS 8, IAS 10, IAS 16, IAS 19, IAS 20, IAS 23, IAS 27, IAS 28, IAS 29, IAS 31, IAS 34, IAS 36, IAS 38, IAS 39, IAS 40; IAS 41 sa menia a dopĺňajú tak, ako sa ustanovuje v prílohe k tomuto nariadeniu;
            
         
               3.
            
            
               IFRS 1 sa mení a dopĺňa v súlade so zmenami a doplneniami IFRS 5 tak, ako sa ustanovuje v prílohe k tomuto nariadeniu;
            
         
               4.
            
            
               IAS 7 sa mení a dopĺňa v súlade so zmenami a doplneniami IAS 16 tak, ako sa ustanovuje v prílohe k tomuto nariadeniu;
            
         
               5.
            
            
               IFRS 7 a IAS 32 sa menia a dopĺňajú v súlade so zmenami a doplneniami IAS 28 a IAS 31 tak, ako sa ustanovuje v prílohe k tomuto nariadeniu;
            
         
               6.
            
            
               IAS 16 sa mení a dopĺňa v súlade so zmenami a doplneniami IAS 40 tak, ako sa ustanovuje v prílohe k tomuto nariadeniu;
            
         
               7.
            
            
               IAS 41 sa mení a dopĺňa v súlade so zmenami a doplneniami IAS 20 tak, ako sa ustanovuje v prílohe k tomuto nariadeniu;
            
         
               8.
            
            
               IFRS 5, IAS 2 a IAS 36 sa menia a dopĺňajú v súlade so zmenami a doplneniami IAS 41 tak, ako sa ustanovuje v prílohe k tomuto nariadeniu.
            
         Článok 2
   Každá spoločnosť uplatní zmeny a doplnenia štandardov uvedených v bodoch 2 a 4 až 8 článku 1 najneskôr od dátumu začiatku svojho prvého finančného roka, ktorý sa začína po 31. decembri 2008.
   Každá spoločnosť uplatní zmeny a doplnenia štandardov uvedených v bodoch 1 a 3 článku 1 najneskôr od dátumu začiatku svojho prvého finančného roka, ktorý sa začína po 30. júni 2009.
   Článok 3
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 23. januára 2009
      
         
            Za Komisiu
         
         Charlie McCREEVY
         
         
            člen Komisie
         
      
   
   
      (1)  Ú. v. ES L 243, 11.9.2002, s. 1.
   
      (2)  Ú. v. EÚ L 320, 29.11.2008, s. 1.
   
      (3)  Ú. v. EÚ L 199, 21.7.2006, s. 33.
   
      PRÍLOHA
      MEDZINÁRODNÉ ÚČTOVNÉ ŠTANDARDY
      
                   
               
               
                  Vylepšenia medzinárodných štandardov finančného výkazníctva
               
            
         Reprodukcia je povolená v rámci Európskeho hospodárskeho priestoru. Všetky existujúce práva vyhradené mimo EHP, s výnimkou práva reprodukovania na účely osobného použitia alebo iného riadneho nakladania. Ďalšie informácie je možné získať od IASB na adrese www.iasb.org
      
      VYLEPŠENIA IFRS
      ČASŤ I
      Zmeny a doplnenia Medzinárodného štandardu finančného výkazníctva 5
      Dlhodobý majetok držaný na predaj a ukončené činnosti
      
         Pridávajú sa odseky 8A, 36A a 44C.
      
      KLASIFIKÁCIA DLHODOBÉHO MAJETKU (ALEBO SKUPÍN NA VYRADENIE) DO KATEGÓRIE DRŽANÝ NA PREDAJ
      
                  8A
               
               
                  Účtovná jednotka, ktorá je rozhodnutá uskutočniť plán predaja, ktorý má za následok stratu ovládania dcérskej spoločnosti, klasifikuje všetok majetok a záväzky tejto dcérskej spoločnosti ako majetok a záväzky držané na predaj, keď sú splnené kritériá ustanovené v odsekoch 6 až 8, bez ohľadu na to, či si účtovná jednotka ponechá po predaji nekontrolný podiel vo svojej bývalej dcérskej spoločnosti.
               
            Prezentácia ukončených činností
      
                  36A
               
               
                  Účtovná jednotka, ktorá je rozhodnutá uskutočniť plán predaja, ktorý zahŕňa stratu ovládania dcérskej spoločnosti, zverejní informácie vyžadované v odsekoch 33 až 36, ak dcérska spoločnosť je skupina na vyradenie, ktorá vyhovuje definícii ukončenej činnosti podľa odseku 32.
               
            DÁTUM ÚČINNOSTI
      
                  44C
               
               
                  Odseky 8A a 36A boli pridané Vylepšeniami IFRS vydanými v máji 2008. Účtovná jednotka uplatňuje tieto zmeny a doplnenia na ročné obdobia, ktoré sa začínajú 1 júla 2009 alebo neskôr. Skoršie uplatňovanie je povolené. Účtovná jednotka však neuplatňuje tieto zmeny a doplnenia na ročné obdobia, ktoré sa začínajú pred 1. júlom 2009, ak neuplatňuje aj IAS 27 (zmenený a doplnený v máji 2008). Ak účtovná jednotka uplatňuje zmeny a doplnenia pred 1. júlom 2009, zverejní túto skutočnosť. Účtovná jednotka uplatňuje zmeny a doplnenia prospektívne od dátumu, ku ktorému prvýkrát uplatnila IFRS 5, bez toho, aby boli dotknuté prechodné ustanovenia v odseku 45 IAS 27 (zmenenom a doplnenom v máji 2008).
               
            Príloha k zmenám a doplneniam IFRS 5
      
         
            Zmeny a doplnenia IFRS 1
         
      
      
         Účtovné jednotky uplatňujú tieto zmeny a doplnenia IFRS 1, keď uplatňujú súvisiace zmeny a doplnenia IFRS 5.
      
      
         IFRS 1   
            Prvé uplatnenie medzinárodných štandardov finančného výkazníctva
         
      
      Odsek 34C písm. c) sa mení a dopĺňa a odsek 47L sa pridáva.
      
         VYKAZOVANIE A OCEŇOVANIE
      
      Výnimky z retrospektívneho uplatňovania iných IFRS
      Nekontrolné podiely
      
                  34C
               
               
                  Účtovná jednotka, ktorá prvýkrát uplatňuje medzinárodné štandardy finančného výkazníctva, uplatňuje ďalej uvedené požiadavky IAS 27 Konsolidovaná a individuálna účtovná závierka (zmeneného a doplneného v roku 2008) prospektívne od dátumu prechodu na IFRS:
                  
                              a)
                           
                           
                              …
                           
                        
                              c)
                           
                           
                              požiadavky v odsekoch 34 až 37 na účtovanie straty ovládania dcérskej spoločnosti a súvisiace požiadavky odseku 8A IFRS 5.
                           
                        …
               
            
         DÁTUM ÚČINNOSTI
      
      
                  47L
               
               
                  Odsek 34C bol zmenený a doplnený Vylepšeniami IFRS vydanými v máji 2008. Účtovná jednotka uplatňuje tieto zmeny a doplnenia na ročné obdobia, ktoré sa začínajú 1 júla 2009 alebo neskôr. Ak účtovná jednotka uplatní IAS 27 (zmenený a doplnený v roku 2008) na skoršie obdobie, tieto zmeny a doplnenia sa uplatnia na toto skoršie obdobie.
               
            Zmeny a doplnenia Medzinárodného účtovného štandardu 1
      Prezentácia účtovnej závierky (v znení revízie z roku 2007)
      
         Odseky 68 a 71 sa menia a dopĺňajú. Pridáva sa odsek 139C.
      
      
         Výkaz o finančnej situácii
      
      
         Krátkodobý majetok
      
      
                  68
               
               
                  Prevádzkový cyklus účtovnej jednotky je čas medzi nadobudnutím majetku na spracovanie a jeho realizáciou v hotovosti alebo peňažných ekvivalentoch. Ak bežný prevádzkový cyklus účtovnej jednotky nie je možné jasne určiť, predpokladá sa, že predstavuje dvanásť mesiacov. Krátkodobý majetok zahŕňa aktíva (ako sú zásoby a obchodné pohľadávky), ktoré sú predané, spotrebované alebo realizované v rámci bežného prevádzkového cyklu, a to aj vtedy, ak sa neočakáva ich realizácia do dvanástich mesiacov po období vykazovania. Krátkodobý majetok takisto zahŕňa majetok primárne držaný na účel obchodovania (medzi príklady patrí niektorý finančný majetok klasifikovaný ako držaný na obchodovanie v súlade s IAS 39) a krátkodobú časť dlhodobého finančného majetku.
               
            
         Krátkodobé záväzky
      
      
                  71
               
               
                  Ostatné krátkodobé záväzky sa neuhrádzajú v rámci bežného prevádzkového cyklu, ale sú splatné do dvanástich mesiacov po období vykazovania, alebo sú primárne držané na účel obchodovania. Ako príklady možno uviesť finančné záväzky, ktoré sa v súlade s IAS 39 klasifikujú ako držané na obchodovanie, kontokorentné úvery, krátkodobá časť dlhodobých finančných záväzkov, splatné dividendy, dane z príjmov a iné neobchodné záväzky. Finančné záväzky, ktoré poskytujú financovanie na dlhodobom základe (t. j. nie sú súčasťou pracovného kapitálu používaného v bežnom prevádzkovom cykle účtovnej jednotky) a ktoré nie sú splatné skôr, ako dvanásť mesiacov po období vykazovania, predstavujú dlhodobé záväzky, na ktoré sa vzťahujú odseky 74 a 75.
               
            PRECHODNÉ USTANOVENIA A DÁTUM ÚČINNOSTI
      
                  139C
               
               
                  Odseky 68 a 71 boli zmenené a doplnené Vylepšeniami IFRS vydanými v máji 2008. Účtovná jednotka uplatňuje tieto zmeny a doplnenia na ročné obdobia, ktoré sa začínajú 1. januára 2009 alebo neskôr. Skoršie uplatňovanie je povolené. Ak účtovná jednotka uplatňuje zmeny a doplnenia na skoršie obdobie, zverejní túto skutočnosť.
               
            Zmeny a doplnenia Medzinárodného účtovného štandardu 16
      Nehnuteľnosti, stroje a zariadenia
      
         Odseky 6 a 69 sa menia a dopĺňajú. Pridávajú sa odseky 68A a 81D.
      
      DEFINÍCIE
      
                  6
               
               
                  Ďalej uvedené pojmy sa v tomto štandarde používajú v týchto vymedzených významoch:
                  …
                  Spätne získateľná suma je tá suma, ktorá je vyššia z reálnej hodnoty majetku bez nákladov na predaj a jeho hodnoty z užívania.
                  …
               
            UKONČENIE VYKAZOVANIA
      
                  68A
               
               
                  Účtovná jednotka, ktorá však v rámci svojich bežných činností bežne predáva položky nehnuteľností, strojov a zariadení, ktoré držala na prenájom iným osobám, prevedie takýto majetok do zásob v jeho účtovnej hodnote, keď sa prestane prenajímať a začne byť v držbe na predaj. Príjmy z predaja takéhoto majetku sa účtujú ako výnos v súlade s IAS 18 Výnosy. IFRS 5 sa neuplatňuje, ak sa majetok, ktorý je držaný na predaj v rámci bežného podnikania, prevedie do zásob.
               
            
                  69
               
               
                  Položky nehnuteľností, strojov a zariadení sa môžu vyradiť rôznymi spôsobmi (napríklad predajom, finančným lízingom alebo darovaním). Pri určovaní dátumu vyradenia položky účtovná jednotka pri vykázaní výnosu z predaja tovaru uplatní kritériá uvedené v IAS 18. Na vyradenie predajom a spätný lízing sa vzťahujú ustanovenia IAS 17.
               
            DÁTUM ÚČINNOSTI
      
                  81D
               
               
                  Odseky 6 a 69 boli zmenené a doplnené a odsek 68A bol pridaný Vylepšeniami IFRS vydanými v máji 2008. Účtovná jednotka uplatňuje tieto zmeny a doplnenia na ročné obdobia, ktoré sa začínajú 1. januára 2009 alebo neskôr. Skoršie uplatňovanie je povolené. Ak účtovná jednotka uplatňuje tieto zmeny a doplnenia na skoršie obdobie, zverejní túto skutočnosť a súčasne uplatňuje súvisiace zmeny a doplnenia IAS 7 Výkaz peňažných tokov.
               
            Príloha k zmenám a doplneniam IAS 16
      
         
            Zmeny a doplnenia IAS 7
         
      
      
         Účtovné jednotky uplatňujú tieto zmeny a doplnenia IAS 7, keď uplatňujú súvisiace zmeny a doplnenia IAS 16.
      
      
         IAS 7   
            Výkaz peňažných tokov
         
      
      
         Odsek 14 sa mení a dopĺňa. Pridáva sa odsek 55.
      
      
                  14
               
               
                  Peňažné toky …
                  …
                  Niektoré transakcie, ako je predaj položky výrobného zariadenia, môžu spôsobiť zisk alebo stratu, ktoré sú zahrnuté do vykazovania zisku alebo straty. Peňažné toky vzťahujúce sa na takéto transakcie sú peňažné toky z investičných činností. Peňažné platby na výrobu alebo nadobudnutie majetku držaného na prenájom iným osobám a následne držaného na predaj, ako je opísané v odseku 68A IAS 16 Nehnuteľnosti, stroje a zariadenia, sú však peňažné toky z prevádzkových činností. Peňažné príjmy z prenájmu a následného predaja takéhoto majetku sú takisto peňažné toky z prevádzkových činností.
               
            
         DÁTUM ÚČINNOSTI
      
      
                  55
               
               
                  Odsek 14 bol zmenený a doplnený Vylepšeniami IFRS vydanými v máji 2008. Účtovná jednotka uplatňuje túto zmenu a doplnenie na ročné obdobia, ktoré sa začínajú 1. januára 2009 alebo neskôr. Skoršie uplatňovanie je povolené. Ak účtovná jednotka uplatňuje túto zmenu a doplnenie na skoršie obdobie, zverejní túto skutočnosť a uplatňuje odsek 68A IAS 16.
               
            Zmeny a doplnenia Medzinárodného účtovného štandardu 19
      Zamestnanecké požitky
      
         Odseky 7, 8 písm. b), 32B, 97, 98, 111 a 160 sa menia a dopĺňajú. Pridávajú sa odseky 111A a 159D.
      
      DEFINÍCIE
      
                  7
               
               
                  …
                  
                     Krátkodobé zamestnanecké požitky sú zamestnanecké požitky (iné ako požitky vyplývajúce z ukončenia pracovného pomeru), ktoré sú splatné do dvanástich mesiacov po skončení obdobia, v ktorom zamestnanec poskytol súvisiacu službu.
                  …
                  
                     Iné dlhodobé zamestnanecké požitky sú zamestnanecké požitky (iné ako požitky po skončení zamestnania a požitky vyplývajúce z ukončenia pracovného pomeru), ktoré sa nemusia splatiť do dvanástich mesiacov po skončení obdobia, v ktorom zamestnanec poskytol súvisiacu službu.
                  …
                  
                     Výnos z majetku programu znamená úroky, dividendy a iné výnosy plynúce z majetku programu, spolu s realizovanými a nerealizovanými ziskami alebo stratami z majetku programu, po odpočítaní všetkých nákladov na správu programu (iných ako nákladov zahrnutých v aktuárskych predpokladoch používaných na oceňovanie povinnosti zo stanovených požitkov) a všetkých daní týkajúcich sa samotného programu.
                  …
                  
                     Náklady minulej služby sú zmenou súčasnej hodnoty povinnosti zo stanovených požitkov za službu zamestnanca v predchádzajúcich obdobiach, ktorá sa prejaví v súčasnom období a vyplýva zo zavedenia alebo zo zmien požitkov po skončení zamestnania alebo iných dlhodobých zamestnaneckých požitkov. Náklady minulej služby môžu byť buď kladné (keď požitky sú zavedené alebo zlepšené tak, že sa súčasná hodnota povinnosti zo stanovených požitkov zvyšuje), alebo záporné (keď existujúce požitky sú zmenené tak, že sa súčasná hodnota povinnosti zo stanovených požitkov znižuje).
               
            KRÁTKODOBÉ ZAMESTNANECKÉ POŽITKY
      
                  8
               
               
                  Krátkodobé zamestnanecké požitky zahrňujú položky ako napríklad:
                  
                              b)
                           
                           
                              krátkodobé platené voľno (ako napríklad platená ročná dovolenka a platená zdravotná dovolenka), kde sa má náhrada za voľno vyplatiť do 12 mesiacov po skončení obdobia, v ktorom zamestnanci poskytli súvisiacu zamestnaneckú službu,
                           
                        
            POŽITKY PO SKONČENÍ ZAMESTNANIA: ROZLIŠOVANIE MEDZI PROGRAMAMI SO STANOVENÝMI PRÍSPEVKAMI A PROGRAMAMI SO STANOVENÝMI POŽITKAMI
      Programy viacerých zamestnávateľov
      
                  32B
               
               
                  V IAS 37 Rezervy, podmienené záväzky a podmienené aktíva sa požaduje, aby účtovná jednotka zverejnila informácie o niektorých podmienených záväzkoch. V kontexte programu viacerých zamestnávateľov môže podmienený záväzok vzniknúť napríklad:
                  
                              a)
                           
                           
                              …
                           
                        
            POŽITKY PO SKONČENÍ ZAMESTNANIA: PROGRAMY SO STANOVENÝMI POŽITKAMI
      
         Náklady minulej služby
      
      
                  97
               
               
                  Náklad minulej služby vzniká, keď účtovná jednotka zavedie program so stanovenými požitkami, ktorý priraďuje požitky k minulej službe, alebo zmení požitky za minulú službu splatné podľa existujúceho programu so stanovenými požitkami. Takéto zmeny sú výmenou za zamestnancovu službu za obdobie trvajúce dovtedy, kým na uvedené požitky nevznikne záväzný nárok. Preto účtovná jednotka vykazuje náklady minulej služby za toto obdobie bez ohľadu na skutočnosť, že náklady sa týkajú zamestnancovej služby v predchádzajúcich obdobiach. Účtovná jednotka oceňuje náklady minulej služby ako zmenu záväzku vyplývajúcu z úpravy (pozri odsek 64). Záporné náklady minulej služby vzniknú, keď účtovná jednotka zmení požitky priraditeľné k minulej službe tak, že sa súčasná hodnota povinnosti zo stanovených požitkov zníži.
               
            
                  98
               
               
                  K nákladom minulej služby nepatria:
                  
                              a)
                           
                           
                              vplyv rozdielov medzi skutočným a predpokladaným rastom platu na záväzok zaplatiť požitky za službu v predchádzajúcich rokoch (nejde o náklad minulej služby, pretože s budúcimi platmi počítajú aktuárske predpoklady),
                           
                        
                              b)
                           
                           
                              podhodnotenie a nadhodnotenie výšky zvýšenia dôchodkov, ktoré sú v kompetencii účtovnej jednotky, ak účtovná jednotka má mimozmluvnú povinnosť poskytnúť takéto zvýšenia (nejde o náklad minulej služby, pretože s takýmito zvýšeniami počítajú aktuárske predpoklady),
                           
                        
                              c)
                           
                           
                              odhady zvýšení požitkov, ktoré vyplývajú z aktuárskych ziskov, ktoré boli vykázané v účtovných závierkach, ak účtovná jednotka je zaviazaná buď formálnymi podmienkami programu (alebo existuje mimozmluvná povinnosť nad rámec týchto podmienok), alebo právnymi predpismi použiť akýkoľvek prebytok programu v prospech účastníkov programu, aj keď zvýšenie požitku nebolo ešte formálne priznané [výsledné zvýšenie záväzku je aktuárska strata a nie náklady minulej služby, pozri odsek 85 písm. b)],
                           
                        
                              d)
                           
                           
                              rast nárokovateľných požitkov, ak pri absencii nových alebo zvýšených požitkov zamestnanci splnia požiadavky na vznik nároku na požitky (náklady minulej služby neexistujú, pretože účtovná jednotka vykázala odhadnuté náklady požitkov v čase poskytnutia služby ako náklady súčasnej služby), a
                           
                        
                              e)
                           
                           
                              vplyv zmien programu, ktoré znížia požitky za budúcu službu (krátenie).
                           
                        
            Krátenia a vysporiadania
      
                  111
               
               
                  Krátenie nastane, ak účtovná jednotka buď:
                  
                              a)
                           
                           
                              je zjavne rozhodnutá uskutočniť podstatné zníženie počtu zamestnancov, na ktorých sa program vzťahuje, alebo
                           
                        
                              b)
                           
                           
                              mení a dopĺňa podmienky programu so stanovenými požitkami tak, že podstatná časť budúcej služby už nebude súčasným zamestnancom vytvárať nárok na požitky alebo bude vytvárať nárok len na znížené požitky.
                           
                        Krátenie môže vzniknúť z izolovanej udalosti, ako napríklad uzatvorenie továrne, prerušenie prevádzky, ukončenie alebo pozastavenie programu, alebo zníženie miery, v akej sú budúce zvýšenia platu spojené so splatnými požitkami za minulú službu. Krátenia sú často spojené s reštrukturalizáciou. V takom prípade účtovná jednotka účtuje krátenie v rovnakom období ako účtuje súvisiacu reštrukturalizáciu.
               
            
                  111A
               
               
                  Ak sa zmenou a doplnením programu znižujú požitky, krátením je iba vplyv zníženia na budúcu službu. Vplyv každého zníženia na minulú službu predstavuje záporné náklady minulej služby.
               
            DÁTUM ÚČINNOSTI
      
                  159D
               
               
                  Odseky 7, 8 písm. b), 32B, 97, 98 a 111 boli zmenené a doplnené a odsek 111A bol pridaný Vylepšeniami IFRS vydanými v máji 2008. Účtovná jednotka uplatňuje zmeny a doplnenia uvedené v odsekoch 7, 8 písm. b) a 32B na ročné obdobia, ktoré sa začínajú 1. januára 2009 alebo neskôr. Skoršie uplatňovanie je povolené. Ak účtovná jednotka uplatňuje zmeny a doplnenia na skoršie obdobie, zverejní túto skutočnosť. Účtovná jednotka uplatňuje zmeny a doplnenia uvedené v odsekoch 97, 98, 111 a 111A na zmeny požitkov, ktoré nastanú 1. januára 2009 alebo neskôr.
               
            
                  160
               
               
                  IAS 8 sa uplatňuje vtedy, keď účtovná jednotka zmení svoje účtovné politiky s cieľom zohľadniť zmeny špecifikované v odsekoch 159 až 159C. Pri uplatnení týchto zmien retrospektívne, ako to požaduje IAS 8, účtovná jednotka účtuje tieto zmeny tak, ako keby boli uplatnené v tom istom čase ako zostávajúca časť tohto štandardu. Výnimkou je, že účtovná jednotka môže zverejniť sumy požadované v odseku 120A písm. p) ako sumy určené za každé ročné obdobie prospektívne od prvého ročného obdobia prezentovaného v účtovnej závierke, v ktorej účtovná jednotka prvýkrát uplatní zmeny a doplnenia uvedené v odseku 120A.
               
            Zmeny a doplnenia Medzinárodného účtovného štandardu 20
      Účtovanie štátnych dotácií a zverejňovanie štátnej pomoci
      
         Odsek 37 sa vypúšťa. Pridávajú sa odseky 10A a 43.
      
      ŠTÁTNE DOTÁCIE
      
                  10A
               
               
                  Prínos zo štátneho úveru za nižšiu ako trhovú úrokovú sadzbu sa účtuje ako štátna dotácia. Úver sa vykazuje a oceňuje v súlade s IAS 39 Finančné nástroje: vykazovanie a oceňovanie. Prínos zo štátneho úveru za nižšiu ako trhovú úrokovú sadzbu sa oceňuje ako rozdiel medzi pôvodnou účtovnou hodnotou úveru určenou v súlade s IAS 39 a prijatými príjmami. Prínos sa účtuje v súlade s týmto štandardom. Účtovná jednotka skúma podmienky a povinnosti, ktoré sa splnili alebo sa musia splniť pri zistení nákladov, na kompenzáciu ktorých je prínos z úveru určený.
               
            ŠTÁTNA POMOC
      
                  37
               
               
                  [Vypúšťa sa]
               
            DÁTUM ÚČINNOSTI
      
                  43
               
               
                  Odsek 37 bol zrušený a odsek 10A bol pridaný Vylepšeniami IFRS vydanými v máji 2008. Účtovná jednotka uplatňuje tieto zmeny a doplnenia prospektívne na štátne úvery prijaté v obdobiach, ktoré sa začínajú 1. januára 2009 alebo neskôr. Skoršie uplatňovanie je povolené. Ak účtovná jednotka uplatňuje zmeny a doplnenia na skoršie obdobie, zverejní túto skutočnosť.
               
            Zmena a doplnenie Medzinárodného účtovného štandardu 23
      Náklady na prijaté pôžičky a úvery (v znení revízie z roku 2007)
      
         Odsek 6 sa mení a dopĺňa. Pridáva sa odsek 29A.
      
      DEFINÍCIE
      
                  6
               
               
                  Náklady na prijaté pôžičky a úvery môžu zahŕňať:
                  
                              a)
                           
                           
                              úrokové výdavky vypočítané s použitím metódy efektívnej úrokovej miery uvedenej v IAS 39 Finančné nástroje: Vykazovanie a oceňovanie,
                           
                        
                              b)
                           
                           
                              [Vypúšťa sa]
                           
                        
                              c)
                           
                           
                              [Vypúšťa sa]
                           
                        
                              d)
                           
                           
                              finančné náklady týkajúce sa finančného lízingu vykázané v súlade s IAS 17 Lízingy a
                           
                        
                              e)
                           
                           
                              kurzové rozdiely vznikajúce z prijatých úverov a pôžičiek v cudzej mene, do rozsahu, v akom sa považujú za úpravu úrokových nákladov.
                           
                        
            DÁTUM ÚČINNOSTI
      
                  29A
               
               
                  Odsek 6 bol zmenený a doplnený Vylepšeniami IFRS vydanými v máji 2008. Účtovná jednotka uplatňuje túto zmenu a doplnenie na ročné obdobia, ktoré sa začínajú 1. januára 2009 alebo neskôr. Skoršie uplatňovanie je povolené. Ak účtovná jednotka uplatňuje túto zmenu a doplnenie na skoršie obdobie, zverejní túto skutočnosť.
               
            Zmena a doplnenie Medzinárodného účtovného štandardu 27
      Konsolidovaná a individuálna účtovná závierka
      
         Odsek 37 sa mení a dopĺňa. Pridáva sa odsek 43A.
      
      ÚČTOVANIE INVESTÍCIÍ DO DCÉRSKYCH SPOLOČNOSTÍ, SPOLUOVLÁDANÝCH ÚČTOVNÝCH JEDNOTIEK A PRIDRUŽENÝCH PODNIKOV V INDIVIDUÁLNEJ ÚČTOVNEJ ZÁVIERKE
      
                  37
               
               
                  Keď účtovná jednotka zostavuje individuálnu účtovnú závierku, investície do dcérskych podnikov, spoluovládaných podnikov a pridružených podnikov účtuje:
                  
                              a)
                           
                           
                              v obstarávacej cene alebo
                           
                        
                              b)
                           
                           
                              v súlade s IAS 39.
                           
                        Účtovná jednotka uplatňuje rovnaké účtovanie pri každej kategórii investícií. Investície zaúčtované v obstarávacej cene sa zaúčtujú v súlade s IFRS 5 Dlhodobý majetok držaný na predaj a ukončené činnosti, keď sú klasifikované ako držané na predaj (alebo boli zaradené do skupiny na vyradenie, ktorá je klasifikovaná ako držaná na predaj) v súlade s IFRS 5. Oceňovanie investícií zaúčtovaných v súlade s IAS 39 nie je za týchto okolností zmenené.
               
            DÁTUM ÚČINNOSTI A PRECHODNÉ USTANOVENIA
      
                  43A
               
               
                  Odsek 37 bol zmenený a doplnený Vylepšeniami IFRS vydanými v máji 2008. Účtovná jednotka uplatňuje túto zmenu a doplnenie na ročné obdobia, ktoré sa začínajú 1. januára 2009 alebo neskôr, prospektívne od dátumu, ku ktorému prvýkrát uplatnila IFRS 5. Skoršie uplatňovanie je povolené. Ak účtovná jednotka uplatňuje túto zmenu a doplnenie na skoršie obdobie, zverejní túto skutočnosť.
               
            Zmeny a doplnenia Medzinárodného účtovného štandardu 28
      Podiely v pridružených podnikoch
      
         Odseky 1 a 33 a nadpis nad odsekom 41 sa menia a dopĺňajú. Pridáva sa odsek 41C.
      
      ROZSAH PÔSOBNOSTI
      
                  1
               
               
                  Tento štandard sa uplatňuje na zaúčtovanie podielov v pridružených podnikoch. Neuplatňuje sa však na podiely v pridružených podnikoch, ktoré sú v držbe:
                  
                              a)
                           
                           
                              organizácií s rizikovým kapitálom alebo
                           
                        
                              b)
                           
                           
                              spoločných fondov, podielových fondov a podobných účtovných jednotiek vrátane investičných poisťovacích fondov,
                           
                        ktoré sú pri prvotnom vykázaní určené ako ocenené v reálnej hodnote prostredníctvom zisku alebo straty, alebo sú klasifikované ako držané na obchodovanie a účtované v súlade s IAS 39 Finančné nástroje: vykazovanie a oceňovanie. Takéto investície sa oceňujú v reálnej hodnote v súlade s IAS 39, pričom zmeny v reálnej hodnote sa vykážu ako zisk alebo strata v období, keď zmena nastala. Účtovná jednotka, ktorá má v držbe takúto investíciu, vykoná zverejnenia vyžadované v odseku 37 písm. f).
               
            UPLATNENIE METÓDY VLASTNÉHO IMANIA
      Straty zo zníženia hodnoty
      
                  33
               
               
                  Pretože goodwill, ktorý je súčasťou účtovnej hodnoty podielu v pridruženom podniku, sa nevykazuje samostatne, nevykonáva sa osobitne ani jeho testovanie na zníženie hodnoty podľa požiadaviek na testovanie zníženia hodnoty goodwillu podľa IAS 36 Zníženie hodnoty majetku. Namiesto toho sa celá účtovná hodnota investície testuje na zníženie hodnoty v súlade s IAS 36 ako jediné aktívum, a to porovnaním jej spätne získateľnej sumy (vyššia suma z hodnoty z používania a reálnej hodnoty bez nákladov na predaj) s jej účtovnou hodnotou, a to vždy, keď uplatňovanie požiadaviek IAS 39 naznačí, že by mohlo dôjsť k zníženiu hodnoty investície. Strata zo zníženia hodnoty vykázaná za takýchto okolností nie je priradená k žiadnemu aktívu, vrátane goodwillu, ktoré predstavuje súčasť účtovnej hodnoty investície v pridruženom podniku. Preto akékoľvek zrušenie takejto straty zo zníženia hodnoty sa vykazuje v súlade s IAS 36 tak, že spätne získateľná suma investície sa následne zvýši. Pri určovaní hodnoty z používania investície účtovná jednotka odhaduje:
                  
                              a)
                           
                           
                              …
                           
                        
            DÁTUM ÚČINNOSTI A PRECHODNÉ USTANOVENIA
      
                  41C
               
               
                  Odseky 1 a 33 boli zmenené a doplnené Vylepšeniami IFRS vydanými v máji 2008. Účtovná jednotka uplatňuje tieto zmeny a doplnenia na ročné obdobia, ktoré sa začínajú 1. januára 2009 alebo neskôr. Skoršie uplatňovanie je povolené. Ak účtovná jednotka uplatňuje tieto zmeny a doplnenia na skoršie obdobie, zverejní túto skutočnosť a uplatní na toto skoršie obdobie zmeny a doplnenia odseku 3 IFRS 7 Finančné nástroje: Zverejňovanie, odseku 1 IAS 31 a odseku 4 IAS 32 Finančné nástroje: Prezentácia, vydané v máji 2008. Účtovná jednotka má povolené uplatňovať tieto zmeny a doplnenia prospektívne.
               
            Zmena a doplnenie Medzinárodného účtovného štandardu 31
      Podiely na spoločnom podnikaní
      
         Odsek 1 a nadpis nad odsekom 58 sa menia a dopĺňajú. Pridáva sa odsek 58B.
      
      ROZSAH PÔSOBNOSTI
      
                  1
               
               
                  Tento štandard sa uplatňuje na účtovanie podielov v spoločnom podnikaní a na vykazovanie aktív, záväzkov, výnosov a nákladov spoločných podnikov v účtovnej závierke spoločníkov a investorov bez ohľadu na štruktúry alebo formy činností spoločných podnikov. Neuplatňuje sa však na podiely spoločníkov v spoluovládaných účtovných jednotkách, ktoré sú v držbe:
                  
                              a)
                           
                           
                              organizácií s rizikovým kapitálom alebo
                           
                        
                              b)
                           
                           
                              spoločných fondov, podielových fondov a podobných účtovných jednotiek vrátane investičných poisťovacích fondov,
                           
                        ktoré sú pri prvotnom vykázaní určené ako ocenené v reálnej hodnote prostredníctvom zisku alebo straty, alebo sú klasifikované ako držané na obchodovanie a účtované v súlade s IAS 39 Finančné nástroje: vykazovanie a oceňovanie. Takéto investície sa oceňujú v reálnej hodnote v súlade s IAS 39, pričom zmeny v reálnej hodnote sa vykážu ako zisk alebo strata v období, keď zmena nastala. Spoločník, ktorý vlastní takýto podiel, vykoná zverejnenia vyžadované v odsekoch 55 a 56.
               
            DÁTUM ÚČINNOSTI A PRECHODNÉ USTANOVENIA
      
                  58B
               
               
                  Odsek 1 bol zmenený a doplnený Vylepšeniami IFRS vydanými v máji 2008. Účtovná jednotka uplatňuje túto zmenu a doplnenie na ročné obdobia, ktoré sa začínajú 1. januára 2009 alebo neskôr. Skoršie uplatňovanie je povolené. Ak účtovná jednotka uplatňuje túto zmenu a doplnenie na skoršie obdobie, zverejní túto skutočnosť a uplatní na toto skoršie obdobie zmeny a doplnenia odseku 3 IFRS 7 Finančné nástroje: Zverejňovanie, odseku 1 IAS 31 a odseku 4 IAS 32 Finančné nástroje: Prezentácia, vydané v máji 2008. Účtovná jednotka má povolené uplatňovať túto zmenu a doplnenie prospektívne.
               
            Príloha k zmenám a doplneniam IAS 28 a IAS 31
      
         
            Zmeny a doplnenia ostatných IFRS
         
      
      
         Účtovné jednotky uplatňujú zmeny a doplnenia IFRS 7 a IAS 32 v tejto prílohe, keď uplatňujú súvisiace zmeny a doplnenia IAS 28 a IAS 31.
      
      
         IFRS 7   
            Finančné nástroje: zverejnenia
         
      
      
         Odsek 3 písm. a) sa mení a dopĺňa. Pridáva sa odsek 44D.
      
      
         ROZSAH PÔSOBNOSTI
      
      
                  3
               
               
                  Tento štandard uplatňujú všetky účtovné jednotky na všetky typy finančných nástrojov s výnimkou:
                  
                              a)
                           
                           
                              tých podielov v dcérskych spoločnostiach, pridružených podnikoch alebo v spoločných podnikoch, ktoré sa účtujú podľa IAS 27 Konsolidovaná a individuálna účtovná závierka, IAS 28 Podiely v pridružených podnikoch alebo IAS 31 Podiely na spoločnom podnikaní. IAS 27, IAS 28 alebo IAS 31 však v niektorých prípadoch povoľujú účtovnej jednotke zaúčtovať podiel v dcérskej spoločnosti, pridruženom podniku alebo v spoločnom podniku s použitím IAS 39; v týchto prípadoch účtovné jednotky uplatňujú požiadavky tohto IFRS. Účtovné jednotky takisto uplatňujú tento IFRS na všetky deriváty spojené s podielmi v dcérskych spoločnostiach, pridružených podnikoch alebo v spoločných podnikoch, pokiaľ derivát nevyhovuje definícii nástroja vlastného imania podľa IAS 32.
                           
                        
            
         DÁTUM ÚČINNOSTI A PRECHODNÉ USTANOVENIA
      
      
                  44D
               
               
                  Odsek 3 písm. a) bol zmenený a doplnený Vylepšeniami IFRS vydanými v máji 2008. Účtovná jednotka uplatňuje túto zmenu a doplnenie na ročné obdobia, ktoré sa začínajú 1. januára 2009 alebo neskôr. Skoršie uplatňovanie je povolené. Ak účtovná jednotka uplatňuje túto zmenu a doplnenie na skoršie obdobie, zverejní túto skutočnosť a uplatní na toto skoršie obdobie zmeny a doplnenia odseku 1 IAS 28, odseku 1 IAS 31 a odseku 4 IAS 32, vydané v máji 2008. Účtovná jednotka má povolené uplatňovať túto zmenu a doplnenie prospektívne.
               
            
         IAS 32   
            Finančné nástroje: prezentácia
         
      
      
         Odsek 4 písm. a) a nadpis nad odsekom 96 sa menia a dopĺňajú. Pridáva sa odsek 97D.
      
      
         ROZSAH PÔSOBNOSTI
      
      
                  4
               
               
                  Tento štandard uplatňujú všetky účtovné jednotky na všetky typy finančných nástrojov, s výnimkou:
                  
                              a)
                           
                           
                              tých podielov v dcérskych spoločnostiach, pridružených podnikoch alebo v spoločných podnikoch, ktoré sa účtujú podľa IAS 27 Konsolidovaná a individuálna účtovná závierka, IAS 28 Podiely v pridružených podnikoch alebo IAS 31 Podiely na spoločnom podnikaní. IAS 27, IAS 28 alebo IAS 31 však v niektorých prípadoch povoľujú účtovnej jednotke zaúčtovať podiel v dcérskej spoločnosti, pridruženom podniku alebo v spoločnom podniku s použitím IAS 39; v týchto prípadoch účtovné jednotky uplatňujú požiadavky tohto štandardu. Účtovné jednotky takisto uplatňujú tento štandard na všetky deriváty spojené s podielmi v dcérskych spoločnostiach, pridružených podnikoch alebo v spoločných podnikoch.
                           
                        
            
         DÁTUM ÚČINNOSTI A PRECHODNÉ USTANOVENIA
      
      
                  97D
               
               
                  Odsek 4 bol zmenený a doplnený Vylepšeniami IFRS vydanými v máji 2008. Účtovná jednotka uplatňuje túto zmenu a doplnenie na ročné obdobia, ktoré sa začínajú 1. januára 2009 alebo neskôr. Skoršie uplatňovanie je povolené. Ak účtovná jednotka uplatňuje túto zmenu a doplnenie na skoršie obdobie, zverejní túto skutočnosť a uplatní na toto skoršie obdobie zmeny a doplnenia odseku 3 IFRS 7, odseku 1 IAS 28 a odseku 1 IAS 31, vydané v máji 2008. Účtovná jednotka má povolené uplatňovať túto zmenu a doplnenie prospektívne.
               
            Zmeny a doplnenia Medzinárodného účtovného štandardu 29
      Finančné vykazovanie v hyperinflačných ekonomikách
      
         Odseky 6, 23 a 19 sa menia a dopĺňajú. Tieto zmeny a doplnenia sa uplatňujú na ročné obdobia, ktoré sa začínajú 1. januára 2009 alebo neskôr. Skoršie uplatňovanie je povolené.
      
      PREHODNOTENIE ÚČTOVNEJ ZÁVIERKY
      
                  6
               
               
                  Účtovné jednotky, ktoré zostavujú účtovné závierky na základe historických obstarávacích cien, toto zostavovanie robia bez ohľadu na zmeny všeobecnej cenovej hladiny alebo na zvýšenie špecifických cien vykazovaných aktív alebo záväzkov. Výnimkou z toho sú tie aktíva a záväzky, ktoré je účtovná jednotka povinná oceňovať, alebo sa rozhodne oceňovať, v reálnej hodnote. Napríklad nehnuteľnosti, stroje a zariadenia sa môžu preceňovať podľa reálnej hodnoty a vo všeobecnosti sa požaduje, aby sa biologické aktíva oceňovali v reálnej hodnote. Niektoré účtovné jednotky však prezentujú účtovné závierky zostavené metódou bežných cien, ktorá odzrkadľuje účinky zmien špecifických cien držaných aktív.
               
            
                  15
               
               
                  Väčšina nepeňažných položiek je zaúčtovaná v obstarávacej cene alebo v obstarávacej cene zníženej o odpisy; preto sa vyjadria v sumách bežných k dátumu ich nadobudnutia. Upravená obstarávacia cena alebo obstarávacia cena znížená o odpisy sa pri každej položke určí uplatnením zmeny vo všeobecnom cenovom indexe od dátumu nadobudnutia ku koncu vykazovaného obdobia na historickú obstarávaciu cenu a akumulované oprávky. Napríklad nehnuteľnosti, stroje a zariadenia, zásoby surovín a tovaru, goodwill, patenty, ochranné známky a podobné aktíva sa upravia od dátumu ich nákupu. Zásoby nedokončenej výroby a hotovej výroby sa upravia od dátumov, ku ktorým sa náklady na nákup a zmenu vynaložili.
               
            
                  19
               
               
                  Upravená suma nepeňažnej položky sa v súlade s príslušnými IFRS zníži, ak prevýši jej spätne získateľnú sumu. Napríklad upravené sumy nehnuteľností, strojov a zariadení, goodwillu, patentov, a ochranných známok sa znížia na spätne získateľnú sumu a upravené hodnoty zásob sa znížia na čistú realizovateľnú hodnotu.
               
            Zmena a doplnenie Medzinárodného účtovného štandardu 36
      Zníženie hodnoty majetku
      
         Odsek 134 písm. e) sa mení a dopĺňa. Pridáva sa odsek 140C.
      
      ZVEREJŇOVANIE
      Odhady použité na ocenenie spätne získateľnej sumy peňazotvorných jednotiek, ktoré obsahujú goodwill alebo nehmotný majetok s neurčitou dobou použiteľnosti
      
                  134
               
               
                  Účtovná jednotka zverejňuje informácie vyžadované v písmenách a) až f) pre každú peňazotvornú jednotku (skupinu jednotiek), pre ktorú je účtovná hodnota goodwillu alebo nehmotného majetku s neurčitou dobou použiteľnosti alokovaná k tejto jednotke (skupine jednotiek) významná v porovnaní s celkovou účtovnou hodnotou goodwillu alebo nehmotného majetku s neurčitou dobou použiteľnosti patriacich účtovnej jednotke:
                  
                              e)
                           
                           
                              ak spätne získateľná suma jednotky (skupiny jednotiek) vychádza z reálnej hodnoty zníženej o náklady na predaj, metodológiu, ktorú použila na určenie reálnej hodnoty zníženej o náklady na predaj. Ak sa reálna hodnota znížená o náklady na predaj neurčuje pomocou zjavnej trhovej ceny účtovnej jednotky (skupiny jednotiek), zverejňujú sa takisto tieto informácie:
                              
                                          (i)
                                       
                                       
                                          opis každého kľúčového predpokladu, z ktorého manažment vychádzal pri určení reálnej hodnoty zníženej o náklady na predaj. Kľúčovými predpokladmi sú tie predpoklady, na ktoré je spätne získateľná suma jednotky (skupiny jednotiek) najcitlivejšia.
                                       
                                    
                                          (ii)
                                       
                                       
                                          charakteristiku prístupu manažmentu k stanoveniu hodnoty (hodnôt), priradenej ku každému kľúčovému predpokladu, či tieto hodnoty (hodnota) odzrkadľujú minulé skúsenosti, alebo ak je to vhodné, či sú konzistentné s externými zdrojmi informácií a ak nie, ako a prečo sa odlišujú od minulých skúseností alebo externých zdrojov informácií.
                                       
                                    Ak sa reálna hodnota znížená o náklady na predaj určuje s použitím projekcií diskontovaných peňažných tokov, zverejňujú sa aj tieto informácie:
                              
                                          (iii)
                                       
                                       
                                          obdobie, počas ktorého manažment projektoval peňažné toky.
                                       
                                    
                                          (iv)
                                       
                                       
                                          miera rastu použitá na extrapoláciu projekcií peňažných tokov.
                                       
                                    
                                          (v)
                                       
                                       
                                          diskontná(é) sadzba(y) použitá(é) na projekcie peňažných tokov.
                                       
                                    
                        
            PRECHODNÉ USTANOVENIA A DÁTUM ÚČINNOSTI
      
                  140C
               
               
                  Odsek 134 písm. e) bol zmenený a doplnený Vylepšeniami IFRS vydanými v máji 2008. Účtovná jednotka uplatňuje túto zmenu a doplnenie na ročné obdobia, ktoré sa začínajú 1. januára 2009 alebo neskôr. Skoršie uplatňovanie je povolené. Ak účtovná jednotka uplatňuje túto zmenu a doplnenie na skoršie obdobie, zverejní túto skutočnosť.
               
            Zmeny a doplnenia Medzinárodného účtovného štandardu 38
      Nehmotný majetok
      
         Odseky 69, 70 a 98 sa menia a dopĺňajú. Pridávajú sa odseky 69A a 130D.
      
      VYKAZOVANIE NÁKLADOV
      
                  69
               
               
                  Niekedy sa výdavok vynaloží na zabezpečenie budúcich ekonomických úžitkov v prospech účtovnej jednotky, účtovná jednotka však nenadobudne ani nevytvorí nijaký nehmotný alebo iný majetok, ktorý by sa dal vykázať. V prípade dodania tovaru účtovná jednotka vykáže takýto výdavok, keď má právo prístupu k tomuto tovaru. V prípade poskytnutia služieb účtovná jednotka vykáže výdavok ako náklad, keď dostáva službu. Napríklad výdavky na výskum sa vykážu v období, keď vznikli (pozri odsek 54), okrem prípadov, keď sú nadobudnuté ako súčasť podnikovej kombinácie. Medzi ďalšie príklady výdavkov, ktoré sa vykazujú ako náklad v období, keď boli vynaložené, patria:
                  
                              a)
                           
                           
                              …
                           
                        
                              c)
                           
                           
                              výdavky na reklamné a propagačné činnosti (vrátane katalógov zásielkového predaja).
                           
                        
                              d)
                           
                           
                              …
                           
                        
            
                  69A
               
               
                  Účtovná jednotka má právo na prístup k tovaru, keď ho vlastní. Podobne má právo na prístup k tovaru, ak bol zhotovený dodávateľom v súlade s podmienkami zmluvy o dodávke a účtovná jednotka by mohla žiadať jeho dodávku ako náhradu za platbu. Služby sú prijaté, keď sú vykonané dodávateľom v súlade so zmluvou o ich dodávke účtovnej jednotke, a nie vtedy, keď ich účtovná jednotka používa na dodanie inej služby, napríklad na dodanie reklamy zákazníkom.
               
            
                  70
               
               
                  Odsek 68 nevylučuje, aby účtovná jednotka vykázala preddavok ako majetok, ak sa platba za dodávku tovaru zrealizovala predtým ako účtovná jednotka získala prístup k tomuto tovaru. Podobne odsek 68 nevylučuje, aby účtovná jednotka vykázala preddavok ako majetok, ak sa platba za služby zrealizovala predtým, ako účtovná jednotka prijala tieto služby.
               
            NEHMOTNÝ MAJETOK S URČITOU DOBOU POUŽITEĽNOSTI
      Doba amortizácie a metóda amortizácie
      
                  98
               
               
                  Na alokáciu systematicky odpisovateľnej sumy majetku počas doby jeho použiteľnosti sa dajú použiť rozličné metódy amortizácie. Tieto metódy zahŕňajú metódu lineárneho odpisovania, metódu zrýchleného odpisovania a metódu odpisovania na základe počtu vyrobených jednotiek. Použitá metóda sa zvolí na základe očakávaného spôsobu spotreby očakávaných budúcich ekonomických úžitkov obsiahnutých v majetku a počas jednotlivých období sa uplatňuje konzistentne s výnimkou prípadu, keď dôjde k zmene očakávaného spôsobu spotreby uvedených očakávaných budúcich ekonomických úžitkov.
               
            PRECHODNÉ USTANOVENIA A DÁTUM ÚČINNOSTI
      
                  130D
               
               
                  Odseky 69, 70 a 98 boli zmenené a doplnené a odsek 69A bol pridaný Vylepšeniami IFRS vydanými v máji 2008. Účtovná jednotka uplatňuje tieto zmeny a doplnenia na ročné obdobia, ktoré sa začínajú 1. januára 2009 alebo neskôr. Skoršie uplatňovanie je povolené. Ak účtovná jednotka uplatňuje zmeny a doplnenia na skoršie obdobie, zverejní túto skutočnosť.
               
            Zmeny a doplnenia Medzinárodného účtovného štandardu 39
      Finančné nástroje: vykazovanie a oceňovanie
      
         Odseky 9, 73 a AG8 sa menia a dopĺňajú. Pridávajú sa odseky 50A a 108C.
      
      DEFINÍCIE
      
                  9
               
               
                  Ďalej uvedené pojmy sa v tomto štandarde používajú v týchto vymedzených významoch:
                  …
               
            
         Definície štyroch kategórií finančných nástrojov
      
      
         Finančné aktívum alebo finančný záväzok oceňované v reálnej hodnote cez hospodársky výsledok je finančné aktívum alebo finančný záväzok, ktorý spĺňa jednu z týchto podmienok:
      
                  a)
               
               
                  klasifikuje sa ako držaný na obchodovanie. Finančné aktívum alebo finančný záväzok sa klasifikujú ako držané na obchodovanie, ak:
                  
                              (i)
                           
                           
                              boli nadobudnuté alebo vznikli najmä s cieľom predaja alebo spätného nákupu v krátkom čase;
                           
                        
                              (ii)
                           
                           
                              pri prvotnom vykázaní tvorí súčasť portfólia identifikovaných finančných nástrojov riadených spolu, pre ktoré je v poslednom čase zjavné obchodovanie s krátkodobým generovaním zisku; alebo
                           
                        
                              (iii)
                           
                           
                              je derivátom (s výnimkou derivátu, ktorý predstavuje zmluvu o finančnej záruke alebo ktorý je určený a efektívny zabezpečovací nástroj);
                           
                        
            
                  b)
               
               
                  …
               
            OCEŇOVANIE
      Reklasifikácie
      
                  50A
               
               
                  Reklasifikácie na účely odseku 50 nie sú tieto zmeny okolností:
                  
                              a)
                           
                           
                              derivát, ktorý bol predtým určený a efektívny zabezpečovací nástroj v zabezpečení peňažných tokov alebo zabezpečení čistej investície, už nespĺňa predpoklady, aby sa považoval za takýto nástroj,
                           
                        
                              b)
                           
                           
                              derivát sa stane určený a efektívny zabezpečovací nástroj v zabezpečení peňažných tokov alebo zabezpečení čistej investície,
                           
                        
                              c)
                           
                           
                              finančný majetok je reklasifikovaný, keď poisťovňa zmení účtovnú politiku v súlade s odsekom 45 IFRS 4.
                           
                        
            ZABEZPEČENIE
      Zabezpečovacie nástroje
      Nástroje spĺňajúce kritériá
      
                  73
               
               
                  Na účely účtovania zabezpečenia sa ako zabezpečovacie nástroje môžu určovať len nástroje zahŕňajúce stranu, ktorá je externá vo vzťahu k vykazujúcej účtovnej jednotke (t. j. externú vo vzťahu k skupine alebo individuálnej účtovnej jednotke, o ktorej sa vykazuje). Hoci jednotlivé účtovné jednotky v rámci konsolidovanej skupiny alebo divízií v rámci účtovnej jednotky môžu vstupovať do zabezpečovacích transakcií s ostatnými účtovnými jednotkami v rámci skupiny alebo divíziami v rámci účtovnej jednotky, všetky takéto vnútroskupinové transakcie sa pri konsolidácii eliminujú. Z toho dôvodu takéto zabezpečovacie transakcie nespĺňajú podmienky na účtovanie zabezpečenia v rámci konsolidovanej účtovnej závierky skupiny. Takéto transakcie však môžu spĺňať podmienky účtovania zabezpečenia v rámci individuálnych alebo samostatných účtovných závierok jednotlivých účtovných jednotiek v rámci skupiny za predpokladu, že sú v externom vzťahu k vykazovanej individuálnej účtovnej jednotke.
               
            DÁTUM ÚČINNOSTI A PRECHODNÉ USTANOVENIA
      
                  108C
               
               
                  Odseky 9, 73 a AG8 boli zmenené a doplnené a odsek 50A bol pridaný Vylepšeniami IFRS vydanými v máji 2008. Účtovná jednotka uplatňuje tieto zmeny a doplnenia na ročné obdobia, ktoré sa začínajú 1. januára 2009 alebo neskôr. Účtovná jednotka uplatňuje zmeny a doplnenia uvedené v odsekoch 9 a 50A k dátumu a spôsobom, ako uplatnila zmeny a doplnenia z roku 2005 uvedené v odseku 105A. Skoršie uplatnenie všetkých zmien a doplnení je povolené. Ak účtovná jednotka uplatňuje zmeny a doplnenia na skoršie obdobie, zverejní túto skutočnosť.
               
            Zmena a doplnenie návodu na uplatňovanie k IAS 39
      Finančné nástroje: vykazovanie a oceňovanie
      DEFINÍCIE (ODSEKY 8 A 9)
      Efektívna úroková miera
      
                  AG8
               
               
                  Ak účtovná jednotka zreviduje svoje odhady platieb alebo príjmov, upraví účtovnú hodnotu finančného aktíva alebo finančného záväzku (alebo skupiny finančných nástrojov), aby sa zohľadnili skutočné a revidované odhadované peňažné toky. Účtovná jednotka prepočíta účtovnú hodnotu vypočítaním súčasnej hodnoty odhadovaných budúcich peňažných tokov pri pôvodnej efektívnej úrokovej miere finančného nástroja alebo prípadne pri revidovanej efektívnej úrokovej miere vypočítanej v súlade s odsekom 92. Úprava sa vykáže v zisku alebo strate ako výnos alebo náklad. Ak sa finančné aktívum reklasifikuje v súlade s odsekom 50b, 50D alebo 50E a účtovná jednotka následne zvýši svoje odhady budúcich peňažných príjmov ako výsledok zvýšenej spätnej získateľnosti uvedených peňažných príjmov, účinok tohto zvýšenia sa vykáže skôr ako úprava efektívnej úrokovej miery odo dňa zmeny v odhade, a nie ako úprava účtovnej hodnoty majetku ku dňu zmeny v odhade.
               
            Zmeny a doplnenia Medzinárodného účtovného štandardu 40
      Investičný nehnuteľný majetok
      
         Odseky 8, 9, 48, 53, 54 a 57 sa menia a dopĺňajú. Odsek 22 sa vypúšťa a pridávajú sa odseky 53A, 53B a 85B.
      
      DEFINÍCIE
      
                  8
               
               
                  Investičným nehnuteľným majetkom sú napríklad:
                  
                              a)
                           
                           
                              …
                           
                        
                              e)
                           
                           
                              nehnuteľnosť, ktorá sa práve zhotovuje alebo projektuje a stavia na budúce využitie ako investičný nehnuteľný majetok.
                           
                        
            
                  9
               
               
                  Položkami, ktoré nie sú investičným nehnuteľným majetkom, a preto nepatria do rozsahu pôsobnosti tohto štandardu, sú napríklad tieto:
                  
                              a)
                           
                           
                              …
                           
                        
                              d)
                           
                           
                              [Vypúšťa sa]
                           
                        
                              e)
                           
                           
                              …
                           
                        
            OCENENIE PRI VYKÁZANÍ
      
                  22
               
               
                  [Vypúšťa sa]
               
            Model ocenenia reálnou hodnotou
      
                  48
               
               
                  Vo výnimočných prípadoch je jasne preukázateľné, že v prípade, keď účtovná jednotka najprv nadobudne investičný nehnuteľný majetok (alebo ak sa existujúci nehnuteľný majetok stane po zmene použitia po prvýkrát investičným nehnuteľným majetkom), variabilita v rozsahu primeraných odhadov reálnej hodnoty bude taká veľká a pravdepodobnosť rozličných výsledkov bude také ťažké posúdiť, že užitočnosť jediného odhadu reálnej hodnoty je vylúčená. Tieto skutočnosti môžu naznačovať, že reálnu hodnotu nehnuteľností nebude možné určiť spoľahlivo na trvalom základe (pozri odsek 53).
               
            
         
            Nemožnosť spoľahlivo určiť reálnu hodnotu
         
      
      
                  53
               
               
                  Existuje vyvrátiteľný predpoklad, že účtovná jednotka dokáže reálnu hodnotu investičného nehnuteľného majetku spoľahlivo určiť na trvalom základe. Vo výnimočných prípadoch však existuje jasný dôkaz toho, že ak účtovná jednotka po prvýkrát nadobudne investičný nehnuteľný majetok (alebo ak sa existujúca nehnuteľnosť po prvýkrát stane investičným nehnuteľným majetkom z dôvodu zmeny spôsobu použitia), reálnu hodnotu investičného nehnuteľného majetku nie je možné spoľahlivo určiť na trvalom základe. K takejto situácii dochádza vtedy a len vtedy, keď porovnateľné trhové transakcie nie sú časté a alternatívne spoľahlivé odhady reálnej hodnoty (napríklad založené na projekciách diskontovaných peňažných tokov) nie sú dostupné. Ak účtovná jednotka určí, že reálnu hodnotu rozostavaného investičného nehnuteľného majetku nemožno spoľahlivo určiť, ale očakáva, že reálnu hodnotu nehnuteľnosti bude možné spoľahlivo určiť po dokončení výstavby, ocení rozostavaný investičný nehnuteľný majetok v obstarávacej cene, kým sa jej reálna hodnota nestane spoľahlivo určiteľná alebo kým sa nedokončí výstavba (podľa toho, čo nastane skôr). Ak účtovná jednotka určí, že reálnu hodnotu investičného nehnuteľného majetku (iného ako rozostavaného investičného nehnuteľného majetku) nie je možné spoľahlivo určiť na trvalom základe, účtovná jednotka ocení takýto investičný nehnuteľný majetok s použitím modelu ocenenia obstarávacou cenou uvedeného v IAS 16. Predpokladá sa, že reziduálna hodnota tohto investičného nehnuteľného majetku je nulová. Účtovná jednotka uplatňuje IAS 16 až do vyradenia investičného nehnuteľného majetku.
               
            
                  53A
               
               
                  Len čo je účtovná jednotka schopná spoľahlivo oceniť reálnu hodnotu rozostavaného investičného nehnuteľného majetku, ktorý sa predtým ocenil v obstarávacej cene, ocení túto nehnuteľnosť v jej reálnej hodnote. Keď sa výstavba tejto nehnuteľnosti dokončí, predpokladá sa, že reálnu hodnotu možno spoľahlivo oceniť. Ak ju nemožno spoľahlivo oceniť, nehnuteľnosť sa podľa odseku 53 zaúčtuje s použitím modelu ocenenia obstarávacou cenou v súlade s IAS 16.
               
            
                  53B
               
               
                  Predpoklad, že reálnu hodnotu rozostavaného investičného nehnuteľného majetku možno spoľahlivo oceniť, je možné vyvrátiť len pri prvotnom vykázaní. Účtovná jednotka, ktorá ocenila položku rozostavaného investičného nehnuteľného majetku v reálnej hodnote, nesmie urobiť záver, že reálnu hodnotu dokončeného investičného nehnuteľného majetku nemožno spoľahlivo určiť.
               
            
                  54
               
               
                  Vo výnimočných prípadoch, keď účtovná jednotka musí z dôvodu uvedeného v odseku 53 oceňovať investičný nehnuteľný majetok s použitím modelu ocenenia obstarávacou cenou v súlade s IAS 16, oceňuje všetok svoj ostatný investičný nehnuteľný majetok, vrátane rozostavaného investičného nehnuteľného majetku, v reálnej hodnote. Hoci v takýchto prípadoch účtovná jednotka môže vo vzťahu k jednému investičnému nehnuteľnému majetku použiť model ocenenia obstarávacou cenou, táto jednotka pokračuje v účtovaní každej zostávajúcej nehnuteľnosti s použitím modelu ocenenia reálnou hodnotou.
               
            PREVODY
      
                  57
               
               
                  Prevody do investičného nehnuteľného majetku alebo z neho sa vykonávajú iba vtedy, keď existuje zmena v použití, ktorá je preukázaná:
                  
                              a)
                           
                           
                              …
                           
                        
                              c)
                           
                           
                              ukončením užívania vlastníkom v prípade prevodu z nehnuteľnosti užívanej vlastníkom do investičného nehnuteľného majetku, alebo
                           
                        
                              d)
                           
                           
                              začiatkom operatívneho lízingu poskytovaného inej strane v prípade prevodu zo zásob do investičného nehnuteľného majetku.
                           
                        
                              e)
                           
                           
                              [Vypúšťa sa]
                           
                        
            DÁTUM ÚČINNOSTI
      
                  85B
               
               
                  Odseky 8, 9, 48, 53, 54 a 57 boli zmenené a doplnené, odsek 22 bol zrušený a odseky 53A a 53B boli pridané Vylepšeniami IFRS vydanými v máji 2008. Účtovná jednotka uplatňuje tieto zmeny a doplnenia prospektívne na ročné obdobia, ktoré sa začínajú 1. januára 2009 alebo neskôr. Účtovná jednotka má povolené uplatňovať tieto zmeny a doplnenia na rozostavaný investičný nehnuteľný majetok od ktoréhokoľvek dátumu skoršieho ako 1. január 2009 pod podmienkou, že reálne hodnoty rozostavaného investičného nehnuteľného majetku boli určené k tomuto dátumu. Skoršie uplatňovanie je povolené. Ak účtovná jednotka uplatňuje tieto zmeny a doplnenia na skoršie obdobie, zverejní túto skutočnosť a súčasne uplatní zmeny a doplnenia odsekov 5 a 81E IAS 16 Nehnuteľnosti, stroje a zariadenia.
               
            Príloha k zmenám a doplneniam IAS 40
      
         
            Zmena a doplnenie IAS 16
         
      
      
         Účtovné jednotky uplatňujú zmenu a doplnenie IAS 16 v tejto prílohe, keď uplatňujú súvisiace zmeny a doplnenia IAS 40.
      
      
         IAS 16   
            Nehnuteľnosti, stroje a zariadenia
         
      
      
         Odsek 5 sa mení a dopĺňa. Pridáva sa odsek 81E.
      
      
                  5
               
               
                  Účtovná jednotka, ktorá pri účtovaní investičného nehnuteľného majetku používa model ocenenia obstarávacou cenou v súlade s IAS 40 Investičný nehnuteľný majetok, používa model ocenenia obstarávacou cenou podľa tohto štandardu.
               
            
         DÁTUM ÚČINNOSTI
      
      
                  81E
               
               
                  Odsek 5 bol zmenený a doplnený Vylepšeniami IFRS vydanými v máji 2008. Účtovná jednotka uplatňuje túto zmenu a doplnenie prospektívne na ročné obdobia, ktoré sa začínajú 1. januára 2009 alebo neskôr. Skoršie uplatňovanie je povolené, ak účtovná jednotka uplatňuje súčasne aj zmeny a doplnenia odsekov 8, 9, 22, 48, 53, 53A, 53B, 54, 57 a 85B IAS 40. Ak účtovná jednotka uplatňuje túto zmenu a doplnenie na skoršie obdobie, zverejní túto skutočnosť.
               
            Zmeny a doplnenia Medzinárodného účtovného štandardu 41
      Poľnohospodárstvo
      
         Odseky 5, 6, 17, 20 a 21 sa menia a dopĺňajú. Pridáva sa odsek 60.
      
      DEFINÍCIE
      Definície súvisiace s poľnohospodárstvom
      
                  5
               
               
                  Ďalej uvedené pojmy sa v tomto štandarde používajú v týchto vymedzených významoch:
                  
                     Poľnohospodárska činnosť je účtovnou jednotkou riadená biologická premena a zber úrody biologického majetku na predaj alebo na konverziu na poľnohospodársku produkciu alebo na ďalší biologický majetok.
                  …
               
            
                  6
               
               
                  Poľnohospodárska činnosť sa vzťahuje na rozmanitý rozsah činností; napríklad chov dobytka, lesníctvo, ročné alebo viacročné pestovanie, obrábanie ovocných sadov a plantáží, pestovanie kvetín a akvakultúra (vrátane chovu rýb). V rámci tejto rozmanitosti existujú určité spoločné črty:
                  
                              a)
                           
                           
                              …
                           
                        
                              c)
                           
                           
                              Oceňovanie zmeny. Zmena kvality (napríklad genetická vlastnosť, hustota, zrelosť, tuková vrstva, obsah bielkovín a sila vlákna) alebo kvantity (napríklad potomstvo, hmotnosť, kubické metre, dĺžka alebo priemer vlákna a počet púčikov) spôsobená biologickou premenou alebo zberom úrody sa oceňuje a sleduje ako súčasť bežnej funkcie riadenia.
                           
                        
            VYKAZOVANIE A OCEŇOVANIE
      
                  17
               
               
                  Ak existuje aktívny trh pre niektorý biologický majetok alebo poľnohospodársku produkciu pri jej súčasnom umiestnení a stave, kótovaná trhová cena na tomto trhu je vhodným základom na určenie reálnej hodnoty tohto majetku. Ak má účtovná jednotka prístup na rôzne aktívne trhy, použije cenu existujúcu na najrelevantnejšom z nich. Napríklad v prípade, keď účtovná jednotka má prístup na dva aktívne trhy, použije cenu existujúcu na tom trhu, ktorého využitie sa očakáva.
               
            
                  20
               
               
                  Za určitých okolností sa môže stať, že ceny alebo hodnoty určené trhom nie sú v prípade biologického majetku v jeho súčasnom stave dostupné. V takejto situácii účtovná jednotka použije na určenie reálnej hodnoty súčasnú hodnotu očakávaných čistých peňažných tokov z majetku, diskontovaných súčasnou trhom určenou sadzbou.
               
            
                  21
               
               
                  Cieľom výpočtu súčasnej hodnoty očakávaných čistých peňažných tokov je stanoviť reálnu hodnotu biologického majetku pri jeho súčasnom umiestnení a stave. Účtovná jednotka tieto podmienky zváži pri určovaní vhodnej diskontnej sadzby, ktorá sa má použiť, a pri odhade očakávaných čistých peňažných tokov. Účtovná jednotka pri určení súčasnej hodnoty očakávaných čistých peňažných tokov zahrnie čisté peňažné toky, ktoré podľa očakávania účastníkov trhu daný majetok prinesie na jej najrelevantnejšom trhu.
               
            DÁTUM ÚČINNOSTI A PRECHODNÉ USTANOVENIA
      
                  60
               
               
                  Odseky 5, 6, 17, 20 a 21 boli zmenené a doplnené a odsek 14 bol vypustený Vylepšeniami IFRS vydanými v máji 2008. Účtovná jednotka uplatňuje tieto zmeny a doplnenia prospektívne na ročné obdobia, ktoré sa začínajú 1. januára 2009 alebo neskôr. Skoršie uplatňovanie je povolené. Ak účtovná jednotka uplatňuje zmeny a doplnenia na skoršie obdobie, zverejní túto skutočnosť.
               
            ČASŤ II
      
         Zmeny a doplnenia v časti II sa uplatňujú na ročné obdobia, ktoré sa začínajú 1. januára 2009 alebo neskôr. Skoršie uplatňovanie je povolené.
      
      Zmeny a doplnenia Medzinárodného účtovného štandardu 8
      Účtovné politiky, zmeny v účtovných odhadoch a chyby
      
         Odseky 7, 70 a 11 sa menia a dopĺňajú.
      
      ÚČTOVNÉ POLITIKY
      Výber a uplatňovanie účtovných politík
      
                  7
               
               
                  Ak sa na určitú transakciu, inú udalosť alebo podmienku konkrétne vzťahujú ustanovenia niektorého IFRS, pri určovaní účtovnej politiky alebo účtovných politík na spracovanie tejto položky sa vychádza z daného IFRS.
               
            
                  9
               
               
                  K IFRS je pripojený návod na pomoc účtovným jednotkám pri uplatňovaní ich požiadaviek. V každom takomto návode sa stanovuje, či je neoddeliteľnou súčasťou IFRS. Návod, ktorý je neoddeliteľnou súčasťou IFRS, je povinný. Návod, ktorý nie je neoddeliteľnou súčasťou IFRS, neobsahuje požiadavky týkajúce sa účtovnej závierky.
               
            
                  11
               
               
                  Pri posúdení opísanom v odseku 10 musí manažment prihliadať na tieto zdroje a zvažovať ich použiteľnosť, a to v zostupnom poradí:
                  
                              a)
                           
                           
                              požiadavky v IFRS, ktoré sa zaoberajú podobnou alebo súvisiacou problematikou a
                           
                        
                              b)
                           
                           
                              definície, kritériá vykazovania a koncepcie oceňovania majetku, záväzkov, výnosov a nákladov, ako sú uvedené v Koncepčnom rámci.
                           
                        
            Zmena a doplnenie Medzinárodného účtovného štandardu 10
      Udalosti po období vykazovania
      
         Odsek 13 sa mení a dopĺňa.
      
      
                  13
               
               
                  Ak sa výplata dividend oznámi (t. j. dôjde k ich riadnemu schváleniu a účtovná jednotka nimi prestane disponovať) po období vykazovania, ale predtým, ako sa účtovná závierka schváli na zverejnenie, tieto dividendy sa nevykazujú ako záväzok ku koncu obdobia vykazovania, pretože v tom čase neexistuje žiadna povinnosť. Takéto dividendy sa vykážu v poznámkach k účtovnej závierke v súlade s IAS 1 Prezentácia účtovnej závierky.
               
            Zmeny a doplnenia Medzinárodného účtovného štandardu 20
      Účtovanie štátnych dotácií a zverejňovanie štátnej pomoci
      
         K nadpisu štandardu sa nad odsek 1 pridáva poznámka pod čiarou a odseky 2 písm. b), 12 až 18, 20 až 22, 26, 27 a 32 sa menia a dopĺňajú.
      
      Poznámka pod čiarou k nadpisu
      
                  *
               
               
                  Ako súčasť Vylepšení IFRS vydaných v máji 2008 rada zmenila a doplnila terminológiu použitú v tomto štandarde v záujme jednotnosti s ostatnými IFRS takto:
                  
                              a)
                           
                           
                              „zdaniteľný príjem“ bol zmenený a doplnený na „zdaniteľný zisk alebo daňová strata“,
                           
                        
                              b)
                           
                           
                              „vykázaný ako výnosy/náklady“ bol zmenený a doplnený na „vykázaný v hospodárskom výsledku“,
                           
                        
                              c)
                           
                           
                              „pripísaný priamo v prospech podielov/vlastného imania akcionárov“ bol zmenený a doplnený na „vykázaný mimo hospodárskeho výsledku“, a
                           
                        
                              d)
                           
                           
                              „oprava účtovného odhadu“ bola zmenená a doplnená na „zmena účtovného odhadu“.
                           
                        
            ROZSAH PÔSOBNOSTI
      
                  2
               
               
                  Tento štandard sa nezaoberá:
                  
                              a)
                           
                           
                              osobitnými problémami … podobnej povahy.
                           
                        
                              b)
                           
                           
                              štátnou pomocou, ktorá sa účtovnej jednotke poskytuje v podobe výhod, ktoré sú k dispozícii pri určovaní zdaniteľného zisku alebo daňovej straty, alebo sú určené alebo limitované na základe záväzku dane z príjmov. Medzi takéto výhody patria napríklad daňové prázdniny, investičné daňové úľavy, sadzby pre zrýchlené odpisy a znížené daňové sadzby.
                           
                        
                              c)
                           
                           
                              štátnou účasťou … účtovnej jednotky.
                           
                        
                              d)
                           
                           
                              …
                           
                        
            ŠTÁTNE DOTÁCIE
      
                  12
               
               
                  Štátne dotácie sa vykazujú na systematickej báze v hospodárskom výsledku počas období, v ktorých účtovná jednotka vykazuje ako náklady súvisiace náklady, na kompenzáciu ktorých sú dotácie určené.
               
            
                  13
               
               
                  Existujú dva všeobecné prístupy účtovného riešenia štátnych dotácií: kapitálový prístup, podľa ktorého sa dotácia vykazuje mimo hospodárskeho výsledku, a výnosový prístup, podľa ktorého sa dotácia vykazuje v hospodárskom výsledku počas jedného alebo viacerých účtovných období.
               
            
                  14
               
               
                  Zástancovia kapitálového prístupu argumentujú takto:
                  
                              a)
                           
                           
                              štátne dotácie sú finančným prostriedkom a ako také by mali byť skôr zachytené vo výkaze o finančnej situácii, ako byť vykázané v hospodárskom výsledku, kde by kompenzovali položky nákladov, ktoré financujú. Pretože sa neočakáva žiadne splatenie, takéto dotácie by sa mali vykazovať mimo hospodárskeho výsledku.
                           
                        
                              b)
                           
                           
                              nie je vhodné vykazovať štátne dotácie v hospodárskom výsledku, pretože nie sú výsledkom činností, ale predstavujú štátom poskytnutý stimul bez súvisiacich nákladov.
                           
                        
            
                  15
               
               
                  Argumenty na podporu výnosového prístupu sú tieto:
                  
                              a)
                           
                           
                              pretože štátne dotácie sú prijaté z iného zdroja ako od akcionárov, nemali by sa priamo vykazovať vo vlastnom imaní, ale mali by sa vykazovať v hospodárskom výsledku v príslušných účtovných obdobiach,
                           
                        
                              b)
                           
                           
                              štátne dotácie sa zriedkavo poskytujú zadarmo. Účtovná jednotka ich získa splnením podmienok na ich poskytnutie a dodržaním stanovených povinností. Mali by sa preto vykazovať v hospodárskom výsledku počas účtovných období, v ktorých účtovná jednotka vykazuje ako náklady súvisiace náklady, na kompenzáciu ktorých sa dotácia poskytla, a
                           
                        
                              c)
                           
                           
                              keďže daň z príjmov a iné dane sú náklady, je logické zachytávať štátne dotácie, ktoré sú rozšírením fiškálnych politík, v hospodárskom výsledku.
                           
                        
            
                  16
               
               
                  Pre výnosový prístup je zásadné, aby sa štátne dotácie vykazovali v hospodárskom výsledku na systematickej báze počas účtovných období, v ktorých účtovná jednotka vykazuje ako náklady súvisiace náklady, na kompenzáciu ktorých sa dotácia poskytla. Vykázanie štátnych dotácií v hospodárskom výsledku na základe ich prijatia nie je v súlade so základným akruálnym predpokladom (pozri IAS 1 Prezentácia účtovnej závierky), a bolo by to prijateľné len vtedy, ak by neexistovala základňa na priradenie dotácie k účtovným obdobiam iným, ako je obdobie, v ktorom bola dotácia prijatá.
               
            
                  17
               
               
                  Vo väčšine prípadov sú obdobia, počas ktorých účtovná jednotka vykazuje náklady súvisiace so štátnou dotáciou, ľahko zistiteľné. Dotácie sú preto v uznaní špecifických nákladov vykázané v hospodárskom výsledku v tom istom účtovnom období ako príslušné náklady. Podobne sa dotácie súvisiace s odpisovateľným majetkom zvyčajne vykazujú v hospodárskom výsledku počas období a v podieloch, v ktorých sa odpisy týchto aktív účtujú.
               
            
                  18
               
               
                  Dotácie týkajúce sa neodpisovateľného majetku môžu takisto vyžadovať splnenie určitých povinností a mali by sa potom vykázať v hospodárskom výsledku počas účtovných období, v ktorých sa znášajú náklady na splnenie týchto povinností. Príkladom je dotácia v podobe pozemku s podmienkou postaviť na tomto mieste budovu, pričom môže byť vhodné vykazovať dotáciu v hospodárskom výsledku počas životnosti budovy.
               
            
                  20
               
               
                  Štátna dotácia, ktorá sa stane pohľadávkou ako kompenzácia za už vzniknuté náklady alebo straty, alebo štátna dotácia poskytnutá s cieľom ihneď finančne pomôcť účtovnej jednotke bez budúcich súvisiacich nákladov, sa vykazuje v hospodárskom výsledku v období, v ktorom sa stala pohľadávkou.
               
            
                  21
               
               
                  Za určitých okolností sa štátna dotácia môže udeliť s cieľom poskytnúť okamžitú finančnú pomoc účtovnej jednotke, a nie ako stimul na vynaloženie určitých nákladov. Takéto dotácie sa môžu vzťahovať na individuálnu účtovnú jednotku a nemusia byť dostupné celej skupine príjemcov. Tieto okolnosti môžu viesť k vykázaniu dotácie v hospodárskom výsledku v účtovnom období, v ktorom účtovná jednotka spĺňa podmienky na prijatie dotácie, a so zverejnením zaisťujúcim jasné pochopenie jej účinku.
               
            
                  22
               
               
                  Štátna dotácia sa môže stať pohľadávkou účtovnej jednotky ako náhrada za náklady alebo straty, ktoré vznikli v predchádzajúcom období. Takáto dotácia sa vykazuje v hospodárskom výsledku účtovného obdobia, v ktorom sa stala pohľadávkou, a so zverejnením zaisťujúcim jasné pochopenie jej účinku.
               
            Prezentácia dotácií vzťahujúcich sa na majetok
      
                  26
               
               
                  Podľa prvej metódy sa dotácia vykazuje ako výnos budúcich období, ktorý sa na systematickom základe vykazuje v hospodárskom výsledku počas doby použiteľnosti majetku.
               
            
                  27
               
               
                  Podľa druhej metódy sa dotácia odpočítava pri výpočte účtovnej hodnoty majetku. Dotácia sa vykazuje v hospodárskom výsledku počas doby použiteľnosti odpisovateľného majetku ako znížený odpis.
               
            Vrátenie štátnych dotácií
      
                  32
               
               
                  Štátna dotácia, ktorá sa stane splatnou, sa zaúčtuje ako zmena účtovného odhadu (pozri IAS 8 Účtovné politiky, zmeny v účtovných odhadoch a chyby). Vrátenie dotácie vzťahujúcej sa na výnos sa najprv uplatní oproti akémukoľvek nerozpustenému výnosu budúcich období vykázanému v súvislosti s dotáciou. V rozsahu, v akom návratná suma prevýši tieto výnosy budúcich období, alebo v prípadoch, keď neexistujú výnosy budúcich období, vrátenie sa zaúčtuje ihneď v hospodárskom výsledku. Vrátenie dotácie vzťahujúcej sa na majetok sa zaúčtuje ako zvýšenie účtovnej hodnoty majetku alebo zníženie zostatku výnosov budúcich období o splatnú sumu. Ďalšie kumulované dodatočné odpisy, ktoré by boli bývali vykázané v hospodárskom výsledku k danému dňu pri neexistencii dotácie, sa ihneď vykážu v hospodárskom výsledku.
               
            Príloha k zmenám a doplneniam IAS 20
      
         
            Zmeny a doplnenia IAS 41
         
      
      
         Účtovné jednotky uplatňujú zmeny a doplnenia IAS 41 uvedené v tejto prílohe, keď uplatňujú súvisiace zmeny a doplnenia terminológie použitej v IAS 20.
      
      
         IAS 41   
            Poľnohospodárstvo
         
      
      
         Odseky 34 až 19 sa menia a dopĺňajú.
      
      
         ŠTÁTNE DOTÁCIE
      
      
                  34
               
               
                  Nepodmienená štátna dotácia súvisiaca s biologickým majetkom oceneným jeho reálnou hodnotou zníženou o náklady na predaj sa vykáže v hospodárskom výsledku vtedy a len vtedy, keď sa táto štátna dotácia stane pohľadávkou.
               
            
                  35
               
               
                  Ak je štátna dotácia, ktorá súvisí s biologickým majetkom oceneným jeho reálnou hodnotou zníženou o náklady na predaj, podmienená, vrátane prípadov, keď štátna dotácia vyžaduje, aby účtovná jednotka nevykonávala presne určenú poľnohospodársku činnosť, účtovná jednotka vykáže štátnu dotáciu v hospodárskom výsledku vtedy a len vtedy, ak sú podmienky spojené s dotáciou splnené.
               
            
                  36
               
               
                  Podmienky štátnych dotácií sú rôzne. Podmienky štátnej dotácie môžu napríklad vyžadovať, aby účtovná jednotka hospodárila v určitej lokalite päť rokov, a ak bude hospodáriť počas obdobia kratšieho ako päť rokov, musí celú dotáciu vrátiť. V tomto prípade sa dotácia nevykáže v hospodárskom výsledku, až kým neuplynie päť rokov. Ak však podmienky dotácie umožňujú, aby časť štátnej dotácie bola ponechaná v závislosti od uplynutého času, účtovná jednotka vykáže túto časť dotácie v hospodárskom výsledku pomerne k uplynutému časovému obdobiu.
               
            Zmeny a doplnenia Medzinárodného účtovného štandardu 29
      Finančné vykazovanie v hyperinflačných ekonomikách
      
         K nadpisu štandardu sa nad odsek 1 pridáva poznámka pod čiarou a odseky 8, 14, 20, 28 a 34 sa menia a dopĺňajú.
      
      Poznámka pod čiarou k nadpisu
      
                  *
               
               
                  Ako súčasť Vylepšení IFRS vydaných v máji 2008 rada zmenila a doplnila termíny použité v IAS 29 v záujme jednotnosti s ostatnými IFRS takto: a) „trhová hodnota“ bola zmenená a doplnená na „reálna hodnota“ a b) „výsledky činností“ a „čistý príjem“ boli zmenené a doplnené na „hospodársky výsledok“.
               
            PREHODNOTENIE ÚČTOVNEJ ZÁVIERKY
      
                  8
               
               
                  Účtovná závierka účtovnej jednotky, ktorej funkčná mena je menou hyperinflačnej ekonomiky, či už je zostavená na základe historických obstarávacích cien, alebo na základe metódy bežných cien, sa zostaví v podmienkach mernej jednotky bežnej ku koncu obdobia vykazovania. Zodpovedajúce údaje za predchádzajúce obdobie, požadované v IAS 1 Prezentácia účtovnej závierky (v znení revízie z roku 2007) a akékoľvek informácie týkajúce sa predchádzajúcich období, sa takisto uvádzajú v podmienkach mernej jednotky bežnej ku koncu obdobia vykazovania. Na účely prezentácie porovnateľných hodnôt v odlišnej prezentačnej mene sa uplatní odsek 42 písm. b) a odsek 43 IAS 21 Vplyvy zmien kurzov cudzích mien.
               
            Účtovná závierka zostavená v historických obstarávacích cenách
      
         
            Výkaz o finančnej situácii
         
      
      
                  14
               
               
                  Všetky ostatné aktíva a záväzky sú nepeňažné. Niektoré nepeňažné položky sa vykážu v sumách bežných ku koncu obdobia vykazovania, ako je čistá realizovateľná hodnota a reálna hodnota, takže nie sú upravené. Všetky ostatné nepeňažné aktíva a záväzky sa upravia.
               
            
                  20
               
               
                  Pri vykazovaní podniku, do ktorého sa investuje a je účtovaný metódou vlastného imania, sa môže použiť mena hyperinflačnej ekonomiky. Výkaz o finančnej situácii a výkaz komplexného účtovného výsledku tohto podniku, do ktorého sa investuje, sa upravia v súlade s týmto štandardom s cieľom vypočítať investorov podiel na čistých aktívach a hospodárskom výsledku. V prípade, že upravené účtovné závierky podniku, do ktorého sa investuje, sú vyjadrené v cudzej mene, prepočítajú sa záverečnými kurzami.
               
            
         
            Zisk alebo strata z čistej peňažnej pozície
         
      
      
                  28
               
               
                  Zisk alebo strata z čistej peňažnej pozície sa zahrnú do hospodárskeho výsledku. Úprava aktív a záväzkov zmluvne prepojených na cenové zmeny, realizovaná v súlade s odsekom 13, sa kompenzuje ziskom alebo stratou v čistej peňažnej pozícii. Ostatné výnosové a nákladové položky, ako sú výnosové a nákladové úroky a kurzové rozdiely súvisiace s investovanými alebo požičanými finančnými prostriedkami, takisto súvisia s čistou peňažnou pozíciou. Hoci sa takéto položky zverejňujú oddelene, ich prezentovanie spolu so ziskom alebo stratou z čistej peňažnej pozície vo výkaze komplexného účtovného výsledku môže byť užitočné.
               
            Zodpovedajúce údaje
      
                  34
               
               
                  Zodpovedajúce údaje za predchádzajúce vykazované obdobie, nech už boli stanovené na základe metódy historickej obstarávacej ceny alebo metódou bežných cien, sa upravia s použitím všeobecného cenového indexu tak, že porovnateľné účtovné závierky sa prezentujú v mernej jednotke bežnej ku koncu vykazovaného obdobia. Zverejnené informácie týkajúce sa predchádzajúcich období sa takisto vyjadria v mernej jednotke bežnej ku koncu vykazovaného obdobia. Na účely prezentácie porovnateľných hodnôt v odlišnej prezentačnej mene sa uplatní IAS 21 odsek 42 písm. b) a odsek 43.
               
            Zmena a doplnenie Medzinárodného účtovného štandardu 34
      Finančné vykazovanie v priebehu účtovného roka
      
         Odsek 11 sa mení a dopĺňa a poznámka pod čiarou sa pridáva.
      
      FORMA A OBSAH ÚČTOVNEJ ZÁVIERKY V PRIEBEHU ÚČTOVNÉHO ROKA
      
                  11
               
               
                  V účtovnej závierke, ktorá prezentuje zložky hospodárskeho výsledku za časový interval v priebehu účtovného roka, účtovná jednotka prezentuje základný a zriedený zisk na akciu za tento interval, ak účtovná jednotka patrí do rozsahu pôsobnosti IAS 33 Zisk na akciu. (1).
               
            Zmeny a doplnenia Medzinárodného účtovného štandardu 40
      Investičný nehnuteľný majetok
      
         Odseky 6 a 50 sa menia a dopĺňajú.
      
      OCEŇOVANIE PO VYKÁZANÍ
      Účtovná politika
      
                  31
               
               
                  V IAS 8 Účtovné politiky, zmeny v účtovných odhadoch a chyby sa uvádza, že dobrovoľnú zmenu účtovnej politiky možno uskutočniť len v prípade, ak výsledkom tejto zmeny bude účtovná závierka, ktorá poskytuje spoľahlivé a relevantnejšie informácie o účinkoch transakcií, iných udalostí alebo podmienok na finančnú pozíciu, finančnú výkonnosť alebo peňažné toky účtovnej jednotky. Je veľmi nepravdepodobné, že výsledkom zmeny modelu ocenenia reálnou hodnotou na model ocenenia obstarávacou cenou bude vhodnejšia prezentácia.
               
            Model ocenenia reálnou hodnotou
      
                  50
               
               
                  Pri určovaní účtovnej hodnoty investičného nehnuteľného majetku podľa modelu ocenenia reálnou hodnotou účtovná jednotka nezapočítava duplicitne majetok alebo záväzky, ktoré sa v súvahe vykazujú ako samostatný majetok alebo záväzky. Napríklad:
                  
                              a)
                           
                           
                              …
                           
                        
                              d)
                           
                           
                              reálna hodnota investičného nehnuteľného majetku držaného v rámci lízingu odzrkadľuje očakávané peňažné toky (vrátane podmieneného nájomného, ktorého platba sa očakáva). To znamená, že v prípade, keď získané ocenenie nehnuteľnosti nezahŕňa hodnotu všetkých očakávaných platieb, bude nevyhnutné pripočítať späť všetky vykázané lízingové záväzky, aby sa dosiahla účtovná hodnota investičného nehnuteľného majetku s použitím modelu ocenenia reálnou hodnotou.
                           
                        
            Zmeny a doplnenia Medzinárodného účtovného štandardu 41
      Poľnohospodárstvo
      
         Menia a dopĺňajú sa odseky 4 a 5 a vypúšťa sa odsek 14. Termíny „odhadované náklady súvisiace s predajom“ a „náklady súvisiace s predajom“ sa nahrádzajú termínom „náklady na predaj“, ak sa uvádzajú v týchto odsekoch:
      
      
                  —
               
               
                  
                     Štandard (odseky 12, 13, 26 až 28, 30 až 32, 34, 35, 38, 40, 48, 50 a 51)
                  
               
            ROZSAH PÔSOBNOSTI
      
                  4
               
               
                  Ďalej uvedená tabuľka obsahuje príklady biologického majetku, poľnohospodárskej produkcie a produktov, ktoré sú výsledkom spracovania po zbere úrody:
                  
                              Biologický majetok
                           
                           
                              Poľnohospodárska produkcia
                           
                           
                              Produkty, ktoré sú výsledkom spracovania po zbere úrody
                           
                        
                              …
                           
                           
                               
                           
                           
                               
                           
                        
                              Stromy v pestovanom lesnom poraste
                           
                           
                              Vyrúbané stromy
                           
                           
                              Guľatina, rezivo
                           
                        
                              …
                           
                           
                               
                           
                           
                               
                           
                        
            DEFINÍCIE
      Definície súvisiace s poľnohospodárstvom
      
                  5
               
               
                  Ďalej uvedené pojmy sa v tomto štandarde používajú v týchto vymedzených významoch:
                  …
                  
                     Náklady na predaj sú prírastkové náklady priamo priraditeľné k vyradeniu majetku, s výnimkou finančných nákladov a nákladov na daň z príjmov.
               
            VYKAZOVANIE A OCEŇOVANIE
      
                  14
               
               
                  [Vypúšťa sa]
               
            Príloha k zmenám a doplneniam k IAS 41
      
         
            Zmeny a doplnenia ostatných IFRS
         
      
      
         Účtovné jednotky uplatňujú tieto zmeny a doplnenia IFRS 5 Dlhodobý majetok držaný na predaj a ukončené činnosti, IAS 2 Zásoby a IAS 36 Zníženie hodnoty majetku, keď uplatňujú súvisiace zmeny a doplnenia IAS 41.
      
      
         IFRS 5   
            Dlhodobý majetok držaný na predaj a ukončené činnosti
         
      
      
         Odsek 5 sa mení a dopĺňa.
      
      
         ROZSAH PÔSOBNOSTI
      
      
                  5
               
               
                  Ustanovenia o oceňovaní uvedené v tomto štandarde (2) sa nevzťahujú na ďalej uvedený majetok, patriaci pod uvedené štandardy, či už individuálne alebo v rámci skupiny na vyradenie:
                  
                              a)
                           
                           
                              …
                           
                        
                              e)
                           
                           
                              dlhodobý majetok, ktorý sa oceňuje v reálnej hodnote zníženej o náklady na predaj v súlade s IAS 41 Poľnohospodárstvo,
                           
                        
                              f)
                           
                           
                              …
                           
                        
            
         IAS 2   
            Zásoby
         
      
      
         Odsek 20 sa mení a dopĺňa.
      
      
                  20
               
               
                  V súlade s IAS 41 Poľnohospodárstvo sa zásoby zahŕňajúce poľnohospodársku produkciu, ktorú účtovná jednotka zozbierala zo svojho biologického majetku, ocenia pri prvotnom vykázaní v ich reálnej hodnote zníženej o náklady na predaj v mieste zberu. Sú to náklady na zásoby k tomuto dátumu na uplatnenie tohto štandardu.
               
            
         IAS 36   
            Zníženie hodnoty majetku
         
      
      
         Odseky 6 a 5 sa menia a dopĺňajú.
      
      
         ROZSAH PÔSOBNOSTI
      
      
                  2
               
               
                  Tento štandard sa uplatňuje pri účtovaní zníženia hodnoty každého majetku s výnimkou:
                  
                              a)
                           
                           
                              …
                           
                        
                              g)
                           
                           
                              biologického majetku týkajúceho sa poľnohospodárskej činnosti, ktorý sa oceňuje v reálnej hodnote zníženej o náklady na predaj (pozri IAS 41 Poľnohospodárstvo),
                           
                        
                              h)
                           
                           
                              …
                           
                        
            
                  5
               
               
                  Tento štandard sa neuplatňuje na finančný majetok patriaci do rozsahu pôsobnosti IAS 39, na investičný majetok ocenený reálnou hodnotou v súlade s IAS 40, ani na biologický majetok súvisiaci s poľnohospodárskou činnosťou, ocenený reálnou hodnotou zníženou o náklady na predaj v súlade s IAS 41. Tento štandard sa však uplatňuje na majetok účtovaný v precenenej hodnote (t. j. reálnej hodnote) v súlade s inými štandardmi IFRS, akým je model precenenia uvedený v IAS 16 Nehnuteľnosti, stroje a zariadenia. Zisťovanie, či by hodnota preceneného majetku mohla byť znížená, závisí od základne, ktorá sa používa na stanovenie reálnej hodnoty:
                  
                              a)
                           
                           
                              …
                           
                        
            
         (1)  Tento odsek bol zmenený a doplnený Vylepšeniami IFRS vydanými v máji 2008 na objasnenie rozsahu pôsobnosti IAS 34.
      
         (2)  S výnimkou odsekov 18 a 19, v ktorých sa vyžaduje, aby sa predmetný majetok oceňoval v súlade s inými uplatniteľnými IFRS.